смешни случки за Супи
Седят си двама пчелари в кръчмата и се надлъгват. Кой е по, по, най. Като се убедили, че на пчеларска тема не си отстъпват, продължили с волна програма.
- Не знам друго, но сватбата на брат ми беше най-голямата. - казал единия.
- Е-е-и... най-голямата, а?! - отговорил другият.
- Ако щеш вярвай, но само лютия пипер за супата беше 100 кила.
Позамислил се другият, па рекъл:
- А ти да знаеш каква краставица се роди в моята градина? Насадих едно семенце до оградата и взе че поникна, и върза една краставица. Качи се на оградата, от там прескочи на пътя. И като тръгна по пътя...
- Чакай, чакай къде тръгна по пътя, тая краставица? - спрял го първия.
- Как къде? Или намали от пипера или направо у вас при жена ти отива! - отвърнал втория.